WB: ຍີ່ປຸ່ນອາດຕ້ອງໄດ້ໃຊ້ເວລາເຖິງ 5 ປີ ຈຶ່ງຈະຟື້ນໂຕຄືນໄດ້
ທະນາຄານໂລກກ່າວວ່າ ຄວາມເສຍຫາຍຕໍ່ເສດຖະກິດຍີ່ປຸ່ນ ຈາກໄພສຸນາມິ ມີມູນ່ຄ່າເຖິງ 235 ຕື້$ ແລະການຟື້ນໂຕຄືນ ຂອງຍີ່ປຸ່ນ ອາດໃຊ້ເວລາຮອດ 5 ປີ.
ທະນາຄານໂລກກ່າວໃນວັນຈັນມື້ນີ້ວ່າ ແຜ່ນດິນໄຫວແລະ ແລະຄື້ນຟອງຍັກສຸນາມິທີ່ຮ້າຍແຮງ ທີ່ປະທະພາກເໜືອ ຂອງຍີ່ປຸ່ນໃນວັນທີ 11 ມີນາຜ່ານມານີ້ ອາດສາມາດ ສ້າງຄວາມເສຍຫາຍໃຫ້ແກ່ເສດຖະກິດຂອງຍີ່ປຸ່ນໄດ້ເຖິງ 235 ພັນລ້ານໂດລາ ຊຶ່ງເທົ່າກັບ 4 ສ່ວນຮ້ອຍຂອງຜົນ ຜະລິດປະຈໍາປີຂອງປະເທດ ແຕ່ວ່າ ຢູ່ໃນລາຍງານກ່ຽວກັບເຂດ ເອເຊຍ ປາຊີຟິກນັ້ນ ທະນາຄານໂລກ ກ່າວວ່າ ເສດຖະກິດຍີ່ປຸ່ນໜ້າຈະເລີ່ມຂະ ຫຍາຍຕົວຄືນໃໝ່ໄດ້ ຂະນະທີ່ທາງການເລ່ງມືໃນການບູ ລະນະສ້າງສາຂຶ້ນ ແລະວ່າການສ້າງສາຄືນໃໝ່ດັ່ງກ່າວນີ້ ອາດສາມາດໃຊ້ເວລານານເຖິງ 5 ປີໄດ້ ຕະຫຼາດຮຸ້ນຂອງຍີ່ປຸ່ນປິດໃນມື້ນີ້ ເນື່ອງຈາກເປັນວັນຂຶ້ນ ລະດູບານໃໝ່ ຊຶ່ງເປັນວັນພັກແຫ່ງຊາດນັ້ນ ແຕ່ວ່າລາຄາ ຮຸ້ນໄດ້ຕົກຕໍ່າລົງເກືອບວ່າ ໃນຕະຫລອດອາທິດແລ້ວນີ້ ແຕ່ລາຄາຮຸ້ນໄດ້ສູງຄືນມາ ຫຼັງຈາກກຸ່ມ G-7 ຂອງພວກ ປະເທດຈະເລີນອຸດສະຫະກໍາ ໄດ້ເຂົ້າແຊກແຊງເພື່ອຍັບຍັ້ງການຖີບຂຶ້ນຂອງລາຄາເງິນເຢນ ໃນຂ່າວເສດຖະກິດທີ່ກ່ຽວຂ້ອງກັນອີກຂ່າວນຶ່ງນັ້ນ, ບໍລິສັດລົດ Nissan ໄດ້ກ່າວໃນວັນອາ ທິດວານນີ້ວ່າ ຕົນຈະເລີ່ມຜະລິດເຄື່ອງອາໄຫລ່ລົດຕ່າງໆຄືນໃໝ່ຢູ່ທີ່ໂຮງງານ 5 ແຫ່ງ ໃນ ວັນພະຫັດອາທິດນີ້ ສ່ວນການຜະລິດລົດຍົນນັ້ນກໍຈະດໍາເນີນສືບຕໍ່ໄປເຊັ່ນກັນຈົນກວ່າຊິ້ນ ສ່ວນປະກອບຂອງລົດຍົນຈະໝົດໄປ ບໍລິສັດອຸດສະຫາກໍາລົດຍົນຍີ່ປຸ່ນສ່ວນຫລາຍໄດ້ປິດລົງຫຼັງຈາກເກີດເຫດໄພພິບັດດັ່ງກ່າວໃນ ເດືອນນີ້